b'\n_START_ARTICLE_\nSteve Keen\n_START_PARAGRAPH_\nStyvas Kynas (Steve Keen, g. 1953\xc2\xa0m. kovo 28 d.)\xc2\xa0\xe2\x80\x93 Australijos ekonomistas ir knyg\xc5\xb3 autorius. Jis save laiko postkeinsistu,\xc2\xa0neoklasikin\xc4\x97s ekonomikos, kaip nenuoseklios, nemoksli\xc5\xa1kos ir empiri\xc5\xa1kai nepagr\xc4\xafstos, kritiku. Pagrindin\xc4\x99 \xc4\xaftak\xc4\x85 S. Kyno ekonomin\xc4\x97ms id\xc4\x97joms padar\xc4\x97\xc2\xa0D\xc5\xbeonas Keinas, Karlas Marksas, Hymanas Minskis, Pjeras Srafa, Augustas Gracianis, D\xc5\xbeozefas Aloizas \xc5\xa0umpeteris, Tor\xc5\xa1teiasn Veblenas ir Fransua Kesn\xc4\x97. Hymano Minskio finansinio nestabilumo hipotez\xc4\x97 yra pagrindin\xc4\x97 ekonomin\xc4\x97 id\xc4\x97ja, kuria remiasi daugelis S. Kyno ind\xc4\x97li\xc5\xb3 \xc4\xaf ekonomikos moksl\xc4\x85, kuriuose daugiausia d\xc4\x97mesio skiriama matematini\xc5\xb3 modeli\xc5\xb3 k\xc5\xabrimui bei finansinio nestabilumo simuliavimui. Jis yra \xc5\xbeinomas\xc2\xa0Australijos nekilnojamojo turto burbulo\xc2\xa0kritikas.\n_START_SECTION_\nMinsky programin\xc4\x97s \xc4\xafrangos projektas\n_START_PARAGRAPH_\nNeseniai, S. Kunas prad\xc4\x97jo programin\xc4\x97s \xc4\xafrangos paketo, vadinamo Minsky,\xc2\xa0k\xc5\xabrim\xc4\x85. Jis skirtas vaizd\xc5\xbeiai sumodeliuoti nacionalines ekonomikas j\xc5\xb3 modeliuose tiksliau atvaizduojant makroekonominius s\xc4\x85ry\xc5\xa1ius nei tai galima padaryti \xc4\xafprastais makroekonominiais modeliais. Anot jo, \xc4\xafprasti modeliai negeba tinkamai \xc4\xaftraukti skolos, pinig\xc5\xb3 ir bank\xc5\xb3 dinamikos. S. Kynas mano, kad programa gali b\xc5\xabti naudojama tiek edukaciniais, tiek tyrim\xc5\xb3 tikslais._NEWLINE_Pirm\xc4\x85j\xc4\xaf programos paketo vystymo etap\xc4\x85 finansavo akademini\xc5\xb3 trim\xc5\xb3 dotacija. 2013 met\xc5\xb3 vasar\xc4\xaf S. Kynas prad\xc4\x97jo crowdfunding projekt\xc4\x85 \xe2\x80\x9eKickstarter\xe2\x80\x9c\xc2\xa0platformoje, kad leist\xc5\xb3 visuomenei prisid\xc4\x97ti prie tolimesnio Minsky vystymo. Per pirmas 24 valandas, \xc5\xa1is projektas pasiek\xc4\x97 ma\xc5\xbedaug 15\xc2\xa0% savo l\xc4\x97\xc5\xa1\xc5\xb3 tikslo, o nuo to laiko jau visi\xc5\xa1kai pasikek\xc4\x97 savo pradin\xc4\xaf finansavimo tiksl\xc4\x85\xc2\xa0\xe2\x80\x93 50 000 JAV doleri\xc5\xb3.'